cyanic-selkie/wikianc huggingface dataset:
คุมส์
บทวิเคราะห์คุมส์
ท่านมุฮัมหมัดมุฮัมมะดีเรชะฮ์รีได้สอนในบทเรียนนิติศาสตร์ชั้นสูงของท่าน โดยนำเสนอริวายัต(รายงาน)ต่างๆมากมายที่บ่งบอกถึงการฮาลาลของคุมส์กับชีอะฮ์ซึ่งไม่มีการขัดแย้งกับความจำเป็นที่จะต้องจ่ายคุมส์ ในทรรศนของท่านริวายัตนี้เป็นที่ถกเถียงกันระหว่างชีอะฮ์และอะฮ์ลิสซุนนะฮ์ ท่านมีความเชื่อว่าจำนวนริวายัตที่วิเคราะห์เรื่องคุมส์(กำไรจากการค้า)ในยุคสมัยของการอำพรางกาย(ฆัยบัต)มีสิบสองริวายัต โดยนำเสนอทรรศนของคูอี้,บุรูเญรดี,ซุบฮานี และมุฮักกิ้กดามาดในเรื่องรายงานนั้น ทรรศนของเรชะฮ์รีฟะกีฮ์ของชีอะฮ์ให้ทรรศนเดียวกันในการไม่วิเคราะห์ถึงตัวบทของคุมส์ในสมัยการฆัยบัต(อำพลางกาย)เป็นเหตุให้ต้องอธิบายและอ้างอิง แต่ว่าแนวทางของฟะกีฮ์ในการเข้าใจริวายัตก็แตกต่างกัน
ข้อทักท้วง
อะห์หมัดกัซรอวีเชื่อว่าซะกาต ทรัพย์สินของอิมามเป็นภาษีของอิสลาม อิสลามนั้นมีการปกครอง ต้องมีกำลังทหาร ผู้ว่าการรัฐ อัยการและผู้พิพากษา รวมถึงตำรวจ จะต้องดูแลประเทศที่ใหญ่โตและปกครองดูแลมุสลิมดังนั้นจะต้องเก็บซะกาตและทรัพย์สินของอิมามจากประชาชน แต่ปัจจุบันระบอบการปกครองแบบอิสลามหนึ่งเดียวนั้นล่มสลายลงและทุกๆกลุ่มก้อนเชื้อชาติมุสลิมนั้นแบ่งแยกกันออกไป และต่างก็จัดตั้งการปกครองขึ้นมาโดยประชาชนได้จ่ายภาษีให้กับรัฐบาลนั้นๆ ดังนั้นไม่จำเป็นที่จะต้องจ่ายซะกาตและทรัพย์สินของอิมามให้กับผู้นำทางศาสนา
แต่ว่าสิ่งที่ท่านกัซรอวีคิดนั้นกับตรงกันข้ามเพราะสองส่วนของคุมส์ที่ได้กล่าวไปนั้น(ในทรรศนของชีอะฮ์)ไม่ได้เอาไปใช้ในค่าใช้จ่ายของรัฐบาล
พระเจ้าฮย็องจงแห่งโครยอ
พระเจ้าฮย็องจงแห่งโครยอ (ค.ศ. 992 - ค.ศ. 1031) พระมหากษัตริย์ องค์ที่ 8 แห่งราชวงศ์โครยอ (ค.ศ. 1009 - ค.ศ. 1031) พระนามเดิมว่า เจ้าชายวัง ซุน (왕순, 王詢) เป็นพระราชโอรสของพระนางฮอนจอง ตระกูลฮวางโบ แห่งเมืองฮวางจู (헌정왕후 황보씨, 獻貞王后) อดีตองค์ราชินีของพระเจ้าคยองจง กับพระราชสวามีใหม่ของพระนางคือเจ้าชายวัง อุก แห่งเมืองคยองจู (왕욱, 王郁) ภายหลังเจ้าชายวังซุนได้รับอิสริยยศเป็น องค์ชายแทยาง (대량원군, 大良院君) เล่าว่าครั้งทรงพระครรภ์พระนางฮอนจองมีนิมิตว่าพระองค์ได้ขึ้นไปบนยอดเขาสูง แล้วเห็นคลื่นสาดซัดไล่ลงมาจากเขา และคลื่นน้ำนั้นได้กลายเป็นทะเลสีเงินแทน จากบันทึกในยุคสามอาณาจักรเล่าว่า พระราชินีมุนมยอง พระมเหสีของพระเจ้ามูยอลแห่งซิลลาก็ทรงนิมิตเช่นเดียวกัน พระนางได้ให้กำเนิดพระเจ้ามุนมูผู้รวบรวมสามอาณาจักร และพระเจ้าฮย็องจงก็ทรงเป็นกษัตริย์ที่สามารถรวบรวมดินแดนทางเหนือของโครยอกลับคืนมาได้สำเร็จ
พระเจ้าฮย็องจงเมื่อครองราชย์แล้วก็แต่งตั้งพระราชบิดาเจ้าชายวัง อุก เป็น พระเจ้าอานจง (안종, 安宗) พระเจ้าฮย็องจงนั้นทรงตกอยู่ภายใต้อิทธิพลของขุนนางกลุ่มซิลลาในค.ศ. 1010 พระราชาเหลียวเซิ่งจง (遼聖宗) เห็นทางโครยอกำลังวุ่นวายกับการแก่งแย่งอำนาจ จึงฉวยโอกาสส่งทัพมารุกราน โดยพระราชาเซิ่งจงนำทัพมาด้วยพระองค์เอง คังโจนำทัพโครยอออกไปต้านแต่พ่ายแพ้และถูกจับ พระราชาเซิ่งจงบังคับให้คังโจยอมโค้งคำนับพระองค์ ซึ่งคังโจไม่ยอม จึงถูกสังหาร ณ ที่นั่น
ทัพคิตันเข้าล้อมเมืองเปียงยาง ข่าวการเสียชีวิตของคังโจทำให้ราชสำนักตื่นตระหนกและเรียกร้องให้ยอมจำนนโดยไม่มีเงื่อนไข แต่พระเจ้าฮย็องจงทรงพระทัยเย็นและมีพระราชโองการให้จัดตั้งกองทัพไปต้านทัพเหลียว และพระเจ้าฮย็องจงทรงลี้ภัยไปทางตอนใต้ พระราชาเซิ่งจงทรงนำทัพบุกถึงแคซอง เผาทำลายเมืองจนย่อยยับ  พระราชาเซิ่งจงนำทัพคิตันตามจับตัวพระเจ้าฮย็องจงที่ทรงลี้ภัยไปทางใต้ แต่พระนางชอนชูได้นำทหารมาช่วยเหลือพระเจ้าฮย็องจงลี้ภัยไปชุงจู แต่พระนางชุงจูได้ขับไล่พระเจ้าฮย็องจงไปจากชุงจูเนื่องจากเกรงว่าทัพคิตันจะมาทำลายวังชุงจู พอทัพคิตันมาถึงชุงจูพระนางชุงจูได้นำทัพคิตันไปจับพระเจ้าฮย็องจง แต่พระนางชอนชูมาช่วยไว้พร้อมทั้งสังหารพระนางชุงจูและทัพคิตัน พระนางชอนชูได้พาพระเจ้าฮย็องจงไปลี้ภัยที่เมืองคยองจู คิมอึนบูได้ออกมาต้อนรับและถวายบุตรสาวของตนให้เป็นชายาของพระเจ้าฮย็องจง พระเจ้าฮย็องจงจึงทรงพยายามจะเจรจาสงบศึก แต่พระราชาเซิ่งจงทรงเรียกร้องมากเกินไป โดยโครยอจะต้องยกป้อมปราการหกแห่งทางเหนือให้คิตัน และพระเจ้าฮย็องจงต้องไปคารวะพระราชาเซิ่งจงที่เมืองเหลียวหยาง
เมื่อการเจรจาไม่เป็นผล ใช่ว่าฝ่ายอาณาจักรเหลียวจะได้รับชัยชนะ เพราะสายส่งเสบียงของอาณาจักรเหลียวมีสายเดียวและหากถูกตัดทัพเหลียวทั้งหมดจะต้องอดตายในโครยอ พระราชาเซิ่งจงจึงทรงตัดสินพระทัยถอนทัพกลับใน ค.ศ. 1014 ระหว่างเดินทางกลับฝ่ายโครยอได้โอกาสบุกเข้าโจมทีกองทัพเหลียวหลายครั้ง มีชาวเหลียวเสียชีวิตตอนถอยไปมากกว่าตอนบุกมาเสียอีก พระเจ้าฮย็องจงทรงย้ายราชสำนักกลับมาที่แคซอง ซึ่งบรรดาขุนนางก็ถกเถียงกันอย่างหนักว่าควรจะสวามิภักดิ์ราชวงศ์เหลียวหรือไม่ จึงทำให้พระนางชอนชูมาจัดการกับขุนนางที่คิดยอมแพ้
ในค.ศ. 1018 ทัพคิตันบุกเข้ามาอีกครั้งนำโดยเสี้ยวไป่หยา (蕭排押) แต่ทัพโครยอสามารถต้านทานไว้ได้และแม้เสี้ยวไป่หยาจะพยายามบุกมาให้ถึงแคซองแต่ก็การต่อต้านก็หนักขึ้น จนเสี้ยวไป่หยาตัดสินใจจะถอนทัพกลับแต่กลับไม่ได้เพราะทัพโครยอขวางอยู่ ระหว่างการถอยกลับนายพลคังกัมชาน (강감찬, 姜邯贊) นำทัพโครยอเข้ากำจัดทัพเหลียวที่อ่อนแอ มีชาวคิตันรอดชีวิตกลับไปน้อยมาก จึงเป็นการบุกเกาหลีครั้งสุดท้ายของราชวงศ์เหลียว ภายหลังอาณาจักรเหลียวของชาวคิตันก็ล่มสลายลง
หลังจากสงครามสงบลงพระเจ้าฮย็องจงได้แต่งตั้งบุตรสาวของคิมอึนบูมาเป็นองค์ราชินีทั้งสามพระองค์ และแต่งตั้งพระนางชอนชูเป็นพระพันปีและให้พระนางซอนจองพระมเหสีพระเจ้ามกจงมาอยู่ในวัง ในปี ค.ศ. 1029 พระนางชอนชูได้สวรรคต
พระเจ้าฮย็องจงเสด็จสวรรคตเมื่อปี ค.ศ. 1031 รวมพระชนมายุได้ 39 พรรษา
พระราชวงศ์
พระมเหสี
พระชายา
พระสนม
พระราชโอรส พระราชธิดา
9921031
อุมาพร บัวพึ่ง
อุมาพร บัวพึ่ง (28 สิงหาคม พ.ศ. 2497 - ) นักร้องแผ่นเสียงทองคำพระราชทาน ประจำปี  พ.ศ. 2524 และเสาอากาศทองคำพระราชทาน ประจำปี พ.ศ. 2520  และรางวัลพระพิฆเนศทอง ประจำปี พ.ศ. 2560 ผลงานที่สร้างชื่อเสียงให้เธอเป็นที่รู้จักจนปัจจุบันนี้คือเพลง "หนึ่งหญิงสองชาย" ของจงรัก จันทร์คณา ที่ร้องแก้กับเพลง" หนึ่งใจสองรัก " โดยชรัมภ์ เทพชัย
อุมาพร บัวพึ่ง เริ่มเป็นที่รู้จักการการประกวดร้องเพลงในรายการโทรทัศน์ "คนดังพาเลซ" ของ ยิ่งยง สะเด็ดยาด (ทวิชย์ โปสินธุ์) ทางไทยทีวีสีช่อง 3 เมื่อ พ.ศ. 2514 มีงานร้องเพลงตามงานคอนเสิร์ตและงานโชว์ตัวต่างๆ และร้องประจำทุกคืนวันเสาร์ที่โรงแรมนิรันดร์แกรนด์ นอกจากนี้เธอยังเป็นครูสอนร้องเพลงอีกด้วย ในปัจจุบัน ยังมีผลงานรับเชิญตามคอนเสิร์ตต่าง ๆ โดยมักจะได้ร่วมงานกับ ชรัมภ์ เทพชัย, ฎากร เทพทอง , พรหมเทพ เทพรัตน์ ในนามของคณะ สุเทพโชว์จูเนียร์ อยู่เสมอ
เพกาซัสแฟนตาซี
เพกาซัสแฟนตาซี (ペガサス幻想; Pegasus Fantasy) เป็นเพลงโอเพนนิ่งประกอบแอนิเมชันชุดแรกของ เซนต์เซย์ย่า ซึ่งขับร้องโดยศิลปินกลุ่ม เมคอัพ ของญี่ปุ่น และเพลงนี้ได้ถูกนำไปใช้ในเกม Pop'n Music 10 (ซึ่งจำหน่ายในปี ค.ศ. 2003) โดยให้ชื่อเพลงนี้ว่า "Pegasus Fantasy (Mokai's Edit)" นอกจากนี้ ใน ลัคกี้ สตาร์ ได้มีการล้อเลียนชื่อเพลงนี้ด้วยเช่นกัน
เวอร์ชันภาษาอื่น
จากความนิยมในฝั่งตะวันตก ได้ส่งผลให้มีการดัดแปลงเนื้อเพลง"เพกาซัสแฟนตาซี"เป็นเวอร์ชันภาษาอิตาลี, ภาษาสเปน และภาษาลาตินอย่างเป็นทางการด้วยเช่นกัน นอกจากนี้ นักดนตรี ในหลายประเทศมักใช้กีตาร์เล่นทำนองเพลงนี้ในการแสดงตามรายการบันเทิงต่างๆ
การตอบรับ
เพกาซัสแฟนตาซี ถือเป็นหนึ่งในเพลงประกอบภาพยนตร์แอนิเมชันที่ได้รับความนิยมอย่างสูงสำหรับผู้ติดตามผลงานการ์ตูนญี่ปุ่นในประเทศไทย และนิยมใช้ประกอบการลีดกีตาร์ในการแสดงดนตรีของมหาวิทยาลัยต่างๆ และทำนองของเพลงนี้ในโทคุซัทสึไทยอย่างนรสิงห์เอง ก็มีการใช้เหมือนกันโดยเปลี่ยนเพียงเนื้อร้อง ส่วนรายละเอียดอื่นๆเหมือนของเดิมแทบทุกประการ
ในซีรีส์อื่น
ได้มีการนำเสนอเพลงเพกาซัสแฟนตาซีในหลายวงการ ทั้งวงการเกม เช่น Pop'n Music 10 ที่ผลิตโดยบริษัทโคนามิ รวมทั้งมีการอ้างอิงถึงเพลงนี้ในซีรีส์ ลักกี้ สตาร์ แม้แต่ซีรีส์สึซึมิยะ ฮารุฮิก็มีฉากการจัดแสดงคอนเสิร์ตในโรงเรียนโดยใช้เพลงเพกาซัสแฟนตาซีในการนำเสนอด้วยเช่นกัน
เน็ตแฮ็ก
NetHack เป็นเกมที่เก่าแก่มากที่สุดเกมหนึ่งในวงการเกมคอมพิวเตอร์ และได้ทำการพัฒนามาเรื่อย ๆ จนปัจจุบันถึงเวอร์ชัน 3.6.6 ออกเมื่อวันที่ 8 มีนาคม ค.ศ. 2020 ซึ่งเป็นอาสาสมัครที่มีเวลาว่างและสมัครใจมาร่วมด้วยช่วยกันพัฒนา ชื่อว่า DevTeam
จุดมุ่งหมายภายในเกมของ NetHack คือ ให้ผู้เล่นสร้างตัวละครขึ้นมา 1 ตัว สำรวจดันเจี้ยน (Dungeon) มากกว่า 50 ชั้น เพื่อลงไปเอา Amulet of Yendor เพื่อนำไปถวายพระเจ้าที่ตัวละครของเรานับถือ ถ้าทำสำเร็จ จะได้รับการโปรโมตเป็น demi-god ถือว่าเป็นการจบเกม ซึ่งในดันเจี้ยนแต่ละชั้น จะมีการสุ่ม ไอเทม ,มอนสเตอร์,ห้อง,ออปเจ็กต์ ต่างๆ(การเล่นแต่ละครั้ง จะได้รับการสุ่มที่แตกต่างกันทุกครั้ง)
ผู้ที่เล่น NetHack มานานแล้ว จะนิยมเล่นในโหมดข้อความ(ASCII)อย่างเดียว แต่ก็สามารถที่จะเลือกเล่นในโหมด graphic tiles ได้เหมือนกัน (โดยผู้เล่นสามารถแก้ไข tiles เองได้ด้วย)
ตัวเกม
เมื่อเข้าไปเล่นเกมครั้งแรก เราจะต้องสร้างตัวละครขึ้นมา 1 ตัว โดยต้องกำหนดเผ่าพันธุ์ คลาส เพศ และการนับถือพระเจ้า หรือจะให้เกมเลือกการสุ่มให้เราก็ได้ ผู้เล่น NetHack ส่วนใหญ่มักจะเลือกเล่นคลาสยอดนิยม Babarian (คนเถื่อน), Wizard (พ่อมด) และ Valkyrie (นางปีศาจ) แต่บางครั้งอาจจะเลือกเล่นคลาสที่ยากยิ่งขึ้น เช่น Archeologist (นักโบราณคดี), Tourist (นักท่องเที่ยว) หรือ Caveman (มนุษย์ถ้ำ)
เริ่มแรกตัวละครของเราจะมีสัตว์เลี้ยง 1 ตัว ส่วนใหญ่จะเป็นหมาหรือแมว แต่ถ้าเลือกเล่นเป็นอัศวินจะได้เป็นม้า เราจะตั้งชื่อสัตว์เลี้ยงว่าอะไรก็ได้ และต้องคอยดูแลมันเพื่อให้มันเชื่อง หากสัตว์เลี้ยงของเราตายโดยที่เราเจตนาฆ่ามัน (โดยตรงหรือโดยอ้อม) พระเจ้าที่เรานับถือจะโกรธและไม่พอใจ
NetHack เป็นเกมที่ผู้เล่นตายได้ง่ายมาก จึงทำให้สามารถเล่นได้ใหม่อยู่เรื่อย ๆ โดยลักษณะของดันเจี้ยนจะเปลี่ยนไปทุกครั้ง ผู้เล่นใหม่มักจะลงไปในดันเจี้ยนได้ไม่เกินชั้น 10 แล้วตายอยู่เสมอ ในนิวส์กรุ๊ปของ NetHack เรียกการตายในเกมบ่อย ๆ นี้ว่า (YAAD หรือ YASD ย่อมาจาก Yet Another Annoying Death หรือ Yet Another Stupid Death — ตายอยู่ได้ หรือ ตายโง่ ๆ อีกแล้ว)
สปอยเลอร์
เกมนี้มีสปอยเลอร์มากกว่าพันหน้า ผู้เล่นโดยส่วนใหญ่มักจะเคยอ่านสปอยเลอร์อย่างน้อย 1 ครั้ง เพราะตัวเกมส์มีระดับความยากมากที่จะเล่นเกมนี้จนจบ โดยไม่อ่านสปอยเลอร์เลยแม้แต่ครั้งเดียว
กราฟิกภายในเกมส์
ด้านล่างนี้คือภาพจากเกม NetHack โดยทั่วไป
ตัวบ่งบอกวัฒนธรรม
เนื่องจาก NetHack มีการพัฒนาและมีกลุ่มคนที่ชอบเล่นมาอย่างยาวนาน และเป็นเกมที่นิยมในหมู่แฮคเกอร์สมัยก่อน จึงถือว่าผู้ที่เล่น NetHack อาจจะเป็นคนที่อยู่ในวงการคอมพิวเตอร์มานาน
เซิร์ฟเวอร์สาธารณะ
มีเซิร์ฟเวอร์หลายแห่งที่เปิดให้บริการเล่น NetHack ผ่านทางเทลเน็ต (Telnet) เพื่อการแข่งขันหรือสะสมคะแนนเพื่อความสนุก
วิวัฒน์ ผสมทรัพย์
ผลงานหลักของวิวัฒน์คือการแสดงละครโทรทัศน์ โดยมีผลงานมากกว่า 100 เรื่อง เช่น เรื่อง เพลงพรหม (2527) โดยรับบทเป็นพระเอก (คู่กับนางเอก โอ๋ อาภาพร กรทิพย์) เรื่อง นางเอก (2529) โดยรับบทเป็นพระเอก (คู่กับนางเอก บุ๋ม รัญญา ศิยานนท์) สำหรับปีที่มีผลงานทางโทรทัศน์ออกอากาศมากที่สุดคือปี 2557 (9 เรื่อง) รองลงมาคือ 2527 และ 2556 (8 เรื่อง)
สำหรับงานภาพยนตร์มีเพียงไม่กี่เรื่องเท่านั้น เช่น แรงปรารถนา (2530) โดยรับบทเป็นพระรอง/ตัวร้าย (คู่กับ บุ๋ม รัญญา ศิยานนท์)
ครอบครัว
วิวัฒน์ เกิดที่จังหวัดชลบุรี เป็นบุตรคนที่ 2 จาก 5 คนของนายปัญญา ผสมทรัพย์ และ นางบุญมาก ผสมทรัพย์ โดยบิดาและมารดารับราชการ (ครู)
ด้านชีวิตครอบครัว วิวัฒน์ สมรสกับ ม.ล.จิราวดี ชยางกูร (บุตรี พ.ท. ม.ร.ว.ธงชัย ชยางกูร) มีบุตรด้วยกัน 2 คน คือ นายวิจิร์ ผสมทรัพย์ และ น.ส.วิจิรา ผสมทรัพย์
ธนวรรธน์ วรรธนะภูติ
ธนวรรธน์ วรรธนะภูติ (เกิด 27 ธันวาคม พ.ศ. 2525) ชื่อเล่น โป๊ป เป็นนักแสดงชาวไทย มีผลงานแสดงละครโทรทัศน์ทางสถานีวิทยุโทรทัศน์ไทยทีวีสีช่อง 3 โดยมีผลงานละครที่มีชื่อเสียงหลายเรื่อง เช่น ดอกส้มสีทอง, คุณชายปวรรุจ, สามีตีตรา และ บุพเพสันนิวาส
ปฐมวัย
ธนวรรธน์ วรรธนะภูติ ชื่อเดิมคือ ธนะ ชื่อเล่น "โป๊ป" ซึ่งเป็นชื่อที่บิดาตั้งให้เนื่องจากการที่สมเด็จพระสันตะปาปาจอห์น ปอลที่ 2 เสด็จเยือนประเทศไทย โป๊ป ธนวรรธน์มีพี่น้อง 2 คน โดยเขาเป็นลูกคนที่ 2 และมีพี่สาว 1 คน จบการศึกษาระดับประถมศึกษาจากโรงเรียนไผทอุดมศึกษา มัธยมศึกษาตอนต้นจากโรงเรียนหอวัง ระดับปวช. จากวิทยาลัยช่างศิลป และจบการศึกษาระดับปริญญาตรี สาขานิเทศศิลป์ คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง หลังจบการศึกษามาในช่วงแรก โป๊ป ธนวรรธน์เข้าทำงานที่บริษัทโมเดิร์นฟอร์ม ในตำแหน่งคอมพิวเตอร์กราฟิก เป็นเวลา 5 เดือน เมื่อชนะการประกวด "โครงการตามหาจะเด็จ" (ผู้ชนะสิบทิศ) จึงลาออกมาเพื่อเตรียมตัวรับบท"จะเด็ด" แต่ก็ไม่ได้ถ่ายทำและโครงการได้พับไป ในเวลาว่างเขาเคยเป็นครูสอนศิลปะในโครงการ To Be Number One และเป็นโค้ชสอนฟุตบอลให้กับเด็กๆ
งานช่วงแรก
โป๊ป ธนวรรธน์เริ่มเข้าสู่วงการบันเทิงเมื่อปี พ.ศ. 2549 จากการชนะการประกวด "โครงการตามหาจะเด็ด" เพื่อรับบท "จะเด็ด" ในละครเรื่อง ผู้ชนะสิบทิศ ทางช่อง 9 แต่สุดท้ายโปรเจกต์ละครเรื่องนี้ก็ถูกยกเลิกไป จากจุดนั้นก็ทำให้เขาได้มาเป็นลูกศิษย์ของท่านมุ้ย (หม่อมเจ้าชาตรีเฉลิม ยุคล) จนในที่สุด โป๊ป ธนวรรธน์ก็ได้แสดงภาพยนตร์เรื่องแรก คือเรื่อง ตำนานสมเด็จพระนเรศวรมหาราช ภาค ๓ ยุทธนาวี โดยรับบทเป็น "ขุนรามเดชะ" แต่ด้วยระยะเวลาการถ่ายทำที่นาน ทำให้มีภาพยนตร์เรื่องที่ 2 เขารับบทเป็นพระเอกเต็มตัวในเรื่อง รักที่รอคอย คู่กับรัชวิน วงศ์วิริยะ ได้ออกฉายก่อนในปี 2552 และรับบทเป็นพระเอกอีกครั้งกับภาพยนตร์เรื่อง รักละไมล์ ในบท "แดน" คู่กับนางเอกสาวหน้าใหม่ สิรี ลูเธอร์ แต่ก็มีเหตุให้หนังไม่ได้เข้าฉาย ต่อมาโป๊ป ธนวรรธน์ก็ได้มาแสดงละครเรื่องแรกกับทางช่อง TPBS โดยรับบทเป็น "หมอกานต์" คู่กับ สาวิตรี สุทธิชานนท์ ในละครเรื่อง เขาชื่อกานต์ ซึ่งถ่ายทำเสร็จสิ้นแล้วแต่ไม่ได้ออกอากาศ
วงการบันเทิง (2554-ปัจจุบัน)
โป๊ป ธนวรรธน์ เข้ามาเป็นนักแสดงช่อง 3 จากการรับบท"รวี" ในภาพยนตร์ รักที่รอคอย ทำให้ทางผู้ใหญ่ช่อง 3 สนใจและติดต่อให้เข้ามาเซ็นสัญญาเป็นนักแสดงกับทางช่อง 3 โดยในระยะแรกโป๊ป ธนวรรธน์เซ็นสัญญากับทางช่อง 3 เป็นระยะเวลา 3 ปี และปัจจุบันโป๊ป ธนวรรธน์ เป็นนักแสดงในสังกัด "สถานีวิทยุโทรทัศน์ไทยทีวีสีช่อง 3"
ในปี พ.ศ. 2554 โป๊ป ธนวรรธน์ ถูกวางตัวให้รับบท "ชาลี" ในละครเรื่อง เคหาสน์สีแดง แต่ด้วยความตั้งใจที่จะบวชตามที่วางแผนไว้ ทำให้ต้องปฏิเสธละครเรื่องนี้ไป ละครเรื่องแรกที่โป๊ป ธนวรรธน์ ได้มาแสดงกับทางช่อง 3 คือละครเรื่อง ดอกส้มสีทอง โดยรับบท "นัท" ซึ่งบทนี้ถือเป็นการแจ้งเกิดให้กับโป๊ปในฐานะนักแสดงช่อง 3 อย่างเต็มตัว และในปีเดียวกันโป๊ปได้แสดงละครเรื่อง "ตะวันเดือด" โดยรับบทเป็น "สิงห์" และ รับบท "หมอวัฒนา" ในละคร "เกมร้ายเกมรัก" และได้เป็นพระเอกเรื่องแรกจากซีรีส์ "วิ้งส์ เจ้าเสน่ห์" ซึ่งเป็นละครจบในตอน รับบทเป็น "โจ๊ก" แต่ด้วยปัจจัยของเวลาที่ออกอากาศทำให้ไม่เป็นที่จดจำเท่าไร จนยุติการออกอากาศในปี พ.ศ. 2555
ในปีเดียวกัน โป๊ป ธนวรรธน์ ได้แสดงละครเรื่อง บ่วง โดยได้รับบท "กล้า/อนุกูล"
ในปี พ.ศ. 2556 โป๊ป ธนวรรธน์ได้รับโอกาสให้ร่วมงานในละครฉลองครบรอบ 43 ปี ไทยทีวีสีช่อง 3 สุภาพบุรุษจุฑาเทพ ตอน คุณชายปวรรุจ ในบทบาท "หม่อมราชวงศ์ปวรรุจ จุฑาเทพ (คุณชายรุจ)" หลังจากซีรีส์เรื่องนี้ออกอากาศก็ประสบความสำเร็จอย่างมาก ทำให้เขาได้รับรางวัลโทรทัศน์ทองคำ ในสาขานักแสดงนำชายดีเด่นด้วย
ในปี พ.ศ. 2557 โป๊ป ธนวรรธน์ ได้แสดงละครเรื่อง สามีตีตรา ในบทบาท "หม่อมหลวงพิศุทธื์" คู่กับ พลอย-เฌอมาลย์ บุญยศักดิ์ ละครเรื่องนี้ทำให้เขามีเริ่มมีชื่อเสียงมากขึ้น ปีเดียวกันโป๊ปกลับมาร่วมงานกับนิษฐา จิรยั่งยืนอีกครั้งในเรื่อง รักออกฤทธิ์ โดยรับบทเป็น "โจ" ในปี พ.ศ. 2558 โป๊ปแสดงละครพีเรียดรักตลก เรื่อง สะใภ้จ้าว คู่กับ น้ำตาล-พิจักขณา วงศารัตนศิลป์
ในปี พ.ศ. 2560 โป๊ป ธนวรรธน์ ได้กลับมาร่วมงานกับมิว-นิษฐา จิรยั่งยืน อีกครั้งรับบทเป็นลุงเต็งในละครคอเมนดี้เรื่อง พ่อยุ่งลุงไม่ว่าง
ในปี พ.ศ. 2561 โป๊ป ธนวรรธน์ ได้รับบทเป็น หมื่นสุนทรเทวา หรือที่เราเรียกติดปากกันว่า คุณพี่หมื่น ในเรื่อง บุพเพสันนิวาส คู่กับ เบลล่า-ราณี แคมเปน กับบทบาทการะเกดและเกดสุรางค์ในร่างเดียวกัน เป็นละครที่มีเรตติ้งสูงสุดในยุคดิจิตอล และประสบความสำเร็จในแง่ของกระแสและรางวัล ในปีเดียวกันนี้โป๊ปได้พลิกบทบาททางการแสดงครั้งสำคัญในเรื่อง ข้ามสีทันดร ในบทบาท เที่ยงวัน ชายหนุ่มที่มีอดีตซึ่งเคยติดเฮโรอีนเป็นเวลานานถึง 10 ปี คู่กับ ชิปปี้-ศิรินทร์ ปรีดียานนท์
ในปี พ.ศ. 2563 โป๊ป ธนวรรธน์ ได้กลับมาร่วมงานกับ ราณี แคมเปน อีกครั้งในบท รามิล ทนายความหนุ่มในละคร "ร้อยเล่ห์มารยา" นอกจากนี้ โป๊ป ธนวรรธน์ ยังได้หวนคืนสู่วงการภาพยนตร์อีกครั้งในรอบเกือบ 10 ปี กับภาพยนตร์เรื่อง "เฮ้ย!!ลูกเพ่ นี่ลูกพ่อ" โดยรับบทเป็น ก๊อต ร่วมด้วยนักแสดงชั้นนำ อาทิ เต๋อ-ฉันทวิชช์ ธนะเสวี, แซมมี่ เคาวเวลล์ เป็นผลงานกำกับของ ใหม่-ภวัต พนังคศิริ
ในปี พ.ศ. 2564 โป๊ป ธนวรรธน์ มีโปรเจกต์ภาพยนตร์ "บุพเพสันนิวาส 2" แสดงร่วมกับ เบลล่า "ราณี แคมเปน" โดยเป็นโปรเจกต์ร่วมทุนสร้างระหว่างค่ายหนัง "จีดีเอช" กับ บริษัท "บรอดคาซท์ ไทย เทเลวิชั่น" และ หน่อง "อรุโณชา ภาณุพันธุ์" ผู้จัดละคร โดยได้ ปิ๊ง "อดิสรณ์ ตรีสิริเกษม" มาร่วมกันสร้างสรรค์เรื่องราวในครั้งนี้ โดยวางกำหนดฉายไว้ภายในปี พ.ศ. 2564 แต่ได้เลื่อนออกไปเป็นวันที่ 4 พฤษภาคม พ.ศ. 2565 (ซึ่งวันเวลาดังกล่าวได้ถูกเลื่อนอีกครั้ง) และได้เลื่อนมาฉายในโรงภาพยนตร์ในวันที่ 28 กรกฎาคม พ.ศ. 2565 และในเดือน กันยายน พ.ศ. 2564 ได้ทำการฟิตติ้งละคร "พรหมลิขิต" โดยรับบทเป็นแฝด "หมื่นมหาฤทธิ์(ริด)" และ "หมื่นณรงค์ราชฤทธา(เรือง) และอาจรับบท "พระยาวิสูตรสาคร(เดช)" ด้วย ประกบคู่กับ เบลล่า "ราณี แคมเปน" ในบท "พุดตาน" หญิงสาวจากโลกอนาคต ที่พรหมลิขิตนำพาให้เธอหวนกลับสู่อดีต เมื่อฟ้าดินพลิกผันกงกรรมจึงหมุนเวียน โดยเปิดกล้องในเดือนพฤศจิกายน
กีฬามหาวิทยาลัยอาเซียน 1999
กีฬามหาวิทยาลัยอาเซียน 1999 เป็นการแข่งขันกีฬามหาวิทยาลัยอาเซียนครั้งที่ 10 จัดขึ้นที่กรุงเทพมหานคร ประเทศไทย ระหว่างวันที่ 13-30 พฤษภาคม ค.ศ. 1999 นับเป็นครั้งที่ 3 สำหรับการเป็นเจ้าภาพของประเทศไทยหลังต่อจากเชียงใหม่และพัทยาตามลำดับ
กัลปพฤกษ์
กัลปพฤกษ์ ( ชื่อสามัญ: Pink Shower, Wishing tree) เป็นไม้ยืนต้นขนาดกลาง พบได้มากในประเทศพม่า และทางเหนือของประเทศไทย พุ่มใบแบนกว้าง ดอกสีชมพูอ่อน ออกเป็นช่อระหว่างทิ้งใบหรือผลิใบใหม่ ชื่อเรียกอื่น ๆ เช่น ชัยพฤกษ์ (ภาคเหนือ), กานล์ (เขมร-สุรินทร์), เปลือกขม (ปราจีนบุรี), กาลพฤกษ์ เป็นต้น
ลักษณะทางพฤกษศาสตร์
กัลปพฤกษ์เป็นพรรณไม้ยืนต้นขนาดกลาง ความสูงประมาณ 10–15 เมตร เปลือกนอกสีเทาลำต้นมีรอยเป็นเส้นเล็กน้อยแตกกิ่งก้านพุ่งสู่ด้านบนไม่ค่อยเป็นระเบียบ ใบเป็นแผงมีใบย่อยประมาณ 5–6 คู่ออกเรียงตรงกันตามก้านใบเป็นคู่ๆใบบางเรียบปลายใบแหลม ขนาดของใบกว้างประมาณ 2–4 เซนติเมตร ใบยาวประมาณ 4–7 เซนติเมตร
ดอกออกเป็นช่อตามกิ่งก้านมีกลิ่นหอมมีสีชมพูแกมขาวดอกบานจะมีความกว้างประมาณ 23 เซนติเมตร มีกลีบดอก 5 กลีบ ตรงกลางดอกจะมีเกสรตัวผู้สีเหลืองผลเป็นฝักกลม ยาว มีสีดำ เมื่อแก่เนื้อในฝักมีสีขาวกั้นเป็นชั้น ๆ แต่ละชั้นจะมีเมล็ดเรียงอยู่ภายใน ฝักหนึ่งยาวประมาณ 15–30 เซนติเมตร มีลักษณะใบ เป็นพุ่มใบแบนกว้าง
การปลูก
นิยมปลูกในแปลงปลูกเพื่อประดับบริเวณบ้านและสวนควรปลูกให้ห่างบริเวณบ้านพอสมควรเพราะเป็นไม้ที่มีการแตกกิ่งก้าน สาขากว้างใหญ่ขนาดหลุมปลูก 50 x 50 x 50 เซนติเมตร ใช้ปุ๋ยคอกหรือปุ๋ยหมัก : ดินร่วน อัตรา 1: 2 ผสมดินปลูก
การขยายพันธุ์
การเพาะเมล็ด การตอน วิธีที่นิยมและได้ผลดี คือ การเพาะเมล็ด
โรคและศัตรู
ไม่ค่อยมีปัญหาเรื่องโรค เพราะเป็นไม้ที่ทนทานต่อโรคพอสมควร
หวาย
หวาย เป็นพืชที่อยู่ในเผ่าหวาย (Calameae) พบทั่วไปในเขตร้อนของทวีปแอฟริกา เอเชียตะวันออกเฉียงใต้ และออสตราเลเชีย ทั่วโลกมีหวายเกือบ 600 ชนิด เฉพาะในประเทศไทย มีหวายเกือบ 60 ชนิด เช่น หวายโคก หวายดง หวายน้ำผึ้ง เป็นต้น
ลักษณะโดยทั่วไปของหวายเป็นพันธุ์ไม้เลื้อยหรือไม้รอเลื้อยตระกูลปาล์ม ลำเถาชอบพันเกาะต้นไม้ใหญ่ มีกาบหุ้มต้น มีปล้อง และมีหนามแหลม มีความเหนียว ใบเป็นรูปขนนกเล็กๆ ใบย่อยนั้นเรียวยาว มีสีเขียวสด ก้านใบหนึ่งๆ มีใบย่อยราว 60 - 80 คู่ ออกดอกเป็นช่อ สีขาวปนเหลือง ผลค่อนข้างกลม เปลือกเป็นเกล็ด ลูกอ่อนเปลือกสีเขียว เนื้อสีขาว ผลแก่เปลือกสีเหลือง เปลือกล่อน เนื้อแข็ง รสเปรี้ยวอมฝาด
การใช้ประโยชน์
หวายเป็นพืชเศรษฐกิจที่สำคัญชนิดหนึ่งของประเทศในเขตร้อน โดยเฉพาะประเทศไทย ในจังหวัดสกลนครและขอนแก่น มีการปลูกหวายเชิงการค้า นิยมนำส่วนลำต้นที่สูงและมีความยืดหยุ่นมากเป็นพิเศษมาสานเป็นตะกร้อ เครื่องเรือน ลูกหวายอ่อนใช้กินเป็นผักจิ้มน้ำพริก แกะเปลือกออกแล้วนำไปทำส้มตำ หน่อหวายใช้ทำอาหาร เช่น แกงอ่อม ซุบหน่อหวาย ยำ ข้าวเกรียบและหวายทอดกรอบ หวายบางชนิดในผลมีเรซินสีแดงเรียกเลือดมังกร ซึ่งใช้เป็นยาในสมัยโบราณและใช้ย้อมสีไวโอลิน ในรัฐอัสสัม ประเทศอินเดีย ใช้หน่อหวายเป็นอาหารเช่นกัน
เครื่องวัดการโพลาไรซ์
เครื่องวัดการโพลาไรซ์ (polarimeter) เป็นอุปกรณ์ในห้องทดลองที่ใช้ในการบ่งชี้มุมของการหมุนของแสง (optical rotation) ของระนาบโพลาไรซ์ของแสงที่วิ่งผ่านตัวกลางชิ้นหนึ่ง
เครื่องวัดการโพลาไรซ์ปกติประกอบด้วย แหล่งกำเนิดแสง อุปกรณ์แยกแสง ตัวกลางตัวอย่าง และวิธีการมองแบบใดแบบหนึ่ง การหมุนของแสงบนสสารต่างชนิดกันจะทำให้เกิดความยาวคลื่นและอุณหภูมิที่ต่างกัน ซึ่งอุปกรณ์วัดการโพลาไรซ์จะต้องทำการควบคุมตัวแปรเหล่านี้
ประวัติศาสตร์
โพราไรเซชันโดยการสะท้อนถูกค้นพบในปี ค.ศ. 1808 โดย เอเตียน-หลุยส์ มาลุส (Étienne-Louis Malus) (1775-1812)
หลักการในการวัด
อัตราส่วนความบริสุทธิ์และความเข้มข้นของสารเอแนนทิโอเมอร์ (enantiomer) ทั้งสองตัว สามารถวัดได้ผ่านเครื่องวัดการโพราไรซ์
สนธิสัญญาก้องโตน
สนธิสัญญาก้องโตน เป็นการทำสัญญาพักรบในสงครามจีน–พม่าที่ต่อเนื่องยาวนานถึง 4 ปี ตั้งแต่เดือนธันวาคม พ.ศ. 2308–2312 แม้กองทัพพม่าจะสามารถชนะกองทัพต้าชิงได้ทุกครั้ง แต่ความสูญเสียก็มากขึ้นเรื่อย ๆ และไม่เป็นผลดีต่ออาณาจักรพม่าในระยะยาว
อะแซหวุ่นกี้ได้พิจารณาถึงผลได้ผลเสียของสงครามที่ยาวนานครั้งนี้อย่างถูกต้อง เพราะถึงแม้ในการบุกของกองทัพต้าชิงครั้งที่ 4 จะถูกกองทัพพม่าตีกระหนาบเอาไว้แล้ว แต่หากทำลายกองทัพนี้ไปจักรพรรดิเฉียนหลงก็คงจะส่งกองทัพใหญ่มาอีกแน่ ถ้ายังเป็นอย่างนี้ต่อไปด้วยอัตราส่วนของจำนวนประชากรที่ต้องสูญเสียเมื่อเทียบกันแล้ว พม่าไม่อาจเทียบกับอาณาจักรต้าชิงได้เลย ดังนั้นการเจรจาสงบศึกจึงเกิดขึ้นที่หมู่บ้านก้องโตนในวันที่ 13 ธันวาคม พ.ศ. 2312 และเซ็นสัญญาสงบศึกในวันที่ 22 ธันวาคม พ.ศ. 2312 โดยเป็นการตัดสินใจโดยพลการของอะแซหวุ่นกี้ กับฟู่เหิงแม่ทัพใหญ่แห่งต้าชิง แม้จะยังไม่ได้รับพระราชานุญาตจากพระเจ้ามังระและจักรพรรดิเฉียนหลงก็ตาม
3 ธันวาคม
วันที่ 3 ธันวาคม เป็นวันที่ 337 ของปี (วันที่ 338 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 28 วันในปีนั้น
องค์จันทร์
องค์จันทร์ เป็นเจ้าเมืองเชียงใหม่ พระองค์ที่ 3 ตั้งแต่เมืองเชียงใหม่เป็นอิสระจากพม่า
องค์จันทร์ เป็นพระโอรสในองค์คำ ได้ครองเชียงใหม่หลังจากที่พระบิดาสิ้นพระชนม์และทรงประกาศไม่ขึ้นกับหลวงพระบาง แต่ครองล้านนาได้เพียง 2 ปี เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า เจ้าขี้หุด ในปี พ.ศ. 2304
องค์จันทร์ครองเมืองเชียงใหม่ตั้งแต่ พ.ศ. 2302 - พ.ศ. 2304 รวมระยะเวลาได้ 2 ปี เจ้าปัดได้ยึดเมือง และให้เจ้าขี้หุด อดีตเจ้าอธิการวัดดวงดีครองเมืองเชียงใหม่ต่อมา
อ้างอิง
​
กีฬาอีสปอร์ตในเอเชียนเกมส์ 2018 – ลีกออฟเลเจนด์
ลีกออฟเลเจนด์ ใน เอเชียนเกมส์ 2018 เป็นการสาธิตกีฬาอีสปอร์ต จัดขึ้นที่ BritAma Arena กรุงจาการ์ตา ประเทศอินโดนีเชีย วันที่ 27-29 สิงหาคม 2018
รอบคัดเลือก
ลีกออฟเลเจนด์ การแข่งขันรอบคัดเลือกในโชน เอเชียกลาง และ เอเชียตะวันตก แข่งในรูปแบบออนไลน์ ส่วนการแข่งขันรอบคัดเลือกในโซนอื่นจัดขึ้นในรูปแบบออนไลน์ จัดแข่งในสองสถานที่ ประเทศอินโดนีเชียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ.
เอเชียตะวันตก
ที่มา: AESF
เอเชียตะวันออกเฉียงใต้
Source: AESF
เอเชียใต้
Source: AESF
ทัวร์นาเมนต์
รูปแบบการแข่งขันที่ใช้ในทัวร์นาเมนต์คือ การแข่งขันแบบพบกันหมดสองรอบในรอบแบ่งกลุ่ม และ การแข่งขันแบบแพ้คัดออกในรอบเพลย์ออฟ. ทีมที่มีอันดับสูงสุด 2 อันดับของแต่ละกลุ่มเข้าสู่รอบรองชนะเลิศ. หนึ่งในหนึ่ง (Best of One) ใช้สำหรับรอบแบ่งกลุ่ม, สองในสาม (Best of Three) ใช้ในรอบรองชนะเลิศ ส่วน สามในห้า (Best of Five) ใช้ในรอบชิงเหรียญทองและรอบชิงเหรียญเงิน.
เพลย์ออฟ
ที่มา: AESF
พระสาสนโสภณ (เอื้อน ชินทตฺโต)
พระสาสนโสภณ นามเดิม เอื้อน สุดเฉลียว ฉายา ชินทตฺโต อดีตเจ้าอาวาสวัดเทพศิรินทราวาสราชวรวิหาร และอดีตเจ้าคณะภาค 1-2-3 และ 12-13 (ธรรมยุต)
ประวัติ
พระสาสนโสภณ มีนามเดิมว่า เอื้อน สุดเฉลียว เกิดเมื่อวันอังคารที่ 12 ธันวาคม พ.ศ. 2442 เวลา 07:00 น. ตรงกับวันแรม 10 ค่ำ เดือนอ้าย ปีกุน ภูมิลำเนาอยู่บ้านทับช้าง แขวงคลองประเวศ เขตพระโขนง (ปัจจุบันคือแขวงประเวศ เขตประเวศ) กรุงเทพมหานคร เป็นบุตรนายนิ่ม กับนางเยื้อน สุดเฉลียว
พ.ศ. 2457 ได้บรรพชาเป็นสามเณร ณ วัดเทพศิรินทราวาส โดยมีสมเด็จพระพุทธโฆษาจารย์ (เจริญ ญาณวโร) เป็นพระอุปัชฌาย์ แล้วอุปสมบทเป็นพระภิกษุในวันพฤหัสบดีที่ 3 กรกฎาคม พ.ศ. 2462 เวลา 14.08 น. ณ วัดเทพศิรินทราวาส โดยมีสมเด็จพระมหาสมณเจ้า กรมพระยาวชิรญาณวโรรส เป็นพระอุปัชฌาย์ สมเด็จพระพุทธโฆษาจารย์ (เจริญ ญาณวโร) เป็นพระกรรมวาจาจารย์ ได้ฉายาว่า ชินทตฺโต
บวชแล้วได้ศึกษาพระปริยัติธรรมจนสอบได้นักธรรมชั้นเอกและเปรียญธรรม 7 ประโยค
มรณภาพ
พระสาสนโสภณ อาพาธด้วยโรคเบาหวานมาหลายปี จนกระทั่งวันที่ 7 พฤษภาคม พ.ศ. 2521 จึงเข้ารับการรักษาที่โรงพยาบาลจุฬาลงกรณ์ ต่อมาพบว่ามีมะเร็งปอดและเชือลามไปที่สมอง จึงรับการผ่าตัดสมองในวันที่ 6 มิถุนายน ศกนั้น คืนวันที่ 19 มิถุนายน มีเลือดออกจากกระเพาะอาหารมาก รับการรักษาแล้วอาการดีขึ้น จนเวลา 14.00 น. วันต่อมามีเลือดออกอีก จึงต้องผ่าตัดกระเพาะอาหาร และมีโรคหัวใจและโรคปอดแทรกซ้อน จนท่านไม่รู้สึกตัวและถึงแก่มรณภาพเนื่องจากกล้ามเนื้อหัวใจตายเหตุขาดเลือด ในวันที่ 29 กรกฎาคม เวลา 08.05 น. สิริอายุได้ ศพตั้งบำเพ็ญกุศล ณ ศาลากวีนิรมิต และได้รับพระราชทานโกศแปดเหลี่ยมประกอบศพในวันที่ 30 กรกฎาคม
วันพุธที่ 8 พฤศจิกายน พ.ศ. 2521 พระบาทสมเด็จพระปรมินทรมหาภูมิพลอดุลยเดช สมเด็จพระนางเจ้าสิริกิติ์ พระบรมราชินีนาถ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และสมเด็จพระเทพรัตนราชสุดาฯ สยามบรมราชกุมารี เสด็จฯ พร้อมด้วยสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ไปพระราชทานเพลิงศพพระสาสนโสภณ (เอื้อน ชินทตฺโต) ณ เมรุหลวงหน้าพลับพลาอิศริยาภรณ์
ยูเอสเอส เอนเทอร์ไพรซ์ (CVN-65)
ยูเอสเอส เอนเทอร์ไพรซ์ (USS Enterprise: CVN-65) เป็นเรือบรรทุกอากาศยานของกองทัพเรือสหรัฐอเมริกา และเป็นเรือบรรทุกอากาศยานที่ใช้พลังงานนิวเคลียร์ลำแรกของโลก  ประจำการมาตั้งแต่ ค.ศ. 1960 โดยตั้งชื่อตามชื่อเรือบรรทุกเครื่องบินชั้นยอร์กทาวน์ ยูเอสเอส เอนเทอร์ไพรซ์ (CV-6) ที่มีบทบาทสำคัญในช่วงสงครามโลกครั้งที่สอง และเป็นเรือลำที่แปดของกองทัพเรือสหรัฐอเมริกา ที่ใช้ชื่อ "ยูเอสเอส เอนเทอร์ไพรซ์"
ยูเอสเอส เอนเทอร์ไพรซ์ (CVN-65) มีฉายาว่า "Big E" "Lucky E" เป็นเรือเพียงลำเดียวในชั้นเอนเทอร์ไพรซ์ ซึ่งเดิมมีแผนการสร้างทั้งสิ้นจำนวน 6 ลำ แต่ได้ระงับไปเนื่องจากขนาดที่ใหญ่โต มีโครงสร้างเตาปฏิกรณ์ปรมาณูถึง 8 เตา ทำให้ค่าก่อสร้าง จำนวนลูกเรือประจำการลำละกว่า 4,600 คนและค่าใช้จ่ายในการปฏิบัติการสูง ถูกแทนที่ด้วยเรือบรรทุกเครื่องบินชั้นนิมิตซ์จำนวน 10 ลำ ที่มีเตาปฏิกรณ์เพียง 2 เตา และมีค่าใช้จ่ายต่ำกว่ามากแทน
ทางกองทัพเรือสหรัฐอเมริกากำหนดการปลดระวางเรือยูเอสเอส เอนเทอร์ไพรซ์ในปี ค.ศ. 2013 หลังจากที่มันถูกใช้งานมากว่า 51 ปี นานกว่าเรือบรรทุกเครื่องบินใดๆของกองทัพเรือสหรัฐโดยให้เรือ ยูเอสเอส เจอรัลด์ อาร์. ฟอร์ด (CVN-78) ที่จะสร้างขึ้นในประมาณปี ค.ศ. 2014-2015 มาประจำการแทน
การออกแบบ
เดอะเพนตากอน 431 เมตร
อาร์เอมเอส ควีนแมรี่ 2 345 เมตร
เรือเหาะแอลแซด 129 ฮินเดนบวร์ก 245 เมตร
ยามาโตะ 263 เมตร
ตึกเอ็มไพร์สเตต, 443 เมตร
เรือซีไวซ์ ไจแอนท์ 458 เมตร]]
สงครามสืบราชบัลลังก์สเปน
สงครามสืบราชบัลลังก์สเปน (War of the Spanish Succession) (ค.ศ. 1702–ค.ศ. 1714) ซึ่งรวมทั้งสงครามพระนางแอนน์ (Queen Anne's War) ใน ทวีปอเมริกาเหนือเป็นสงครามครั้งสำคัญครั้งหนึ่งของทวีปยุโรปเกี่ยวกับปัญหาการสืบสันติวงศ์ของบัลลังก์สเปน ซึ่งเป็นผลให้มีการเปลี่ยนความสมดุลทางอำนาจในยุโรป ผู้เป็นผู้นำทางทหารที่สำคัญๆ ในสงครามครั้งนี้ก็ได้แก่โคลด ลุยส์ เฮคเตอร์ แห่งวิลลาร์ส, เจมส์ ฟิทซเจมส์ ดยุกแห่งเบอร์วิก, จอห์น เชอร์ชิล ดยุกแห่งมาร์ลบะระ และเจ้าชายเออแฌนแห่งซาวอย
ในปี ค.ศ. 1700 พระเจ้าการ์โลสที่ 2 แห่งสเปนสวรรคตและทรงทิ้งทุกสิ่งทุกอย่างให้ดยุกแห่งอองชู พระนัดดาในพระเจ้าหลุยส์ที่ 14 แห่งฝรั่งเศส และผู้กลายมาเป็นพระเจ้าเฟลีเปที่ 5 แห่งสเปน สงครามจึงค่อยๆ ประทุขึ้นโดยจักรพรรดิเลโอโปลด์ที่ 1 แห่งโรมันอันศักดิ์สิทธิ์ ราชวงศ์ฮับส์บูร์ก ทรงต่อสู้เพื่อรักษาบัลลังก์สเปนไว้กับฮับส์บูร์ก เมื่อพระเจ้าหลุยส์ที่ 14 เริ่มขยายดินแดนอย่างรวดเร็ว ประเทศอื่นๆ ในยุโรปโดยเฉพาะราชอาณาจักรอังกฤษ โปรตุเกส และเนเธอร์แลนด์จึงเข้าร่วมเป็นพันธมิตรกับจักรวรรดิโรมันอันศักดิ์สิทธิ์เพื่อต่อต้านฝรั่งเศส รัฐอื่นๆ เข้าร่วมในสงครามต่อต้านฝรั่งเศสและสเปนเพื่อจะหวังที่ได้ดินแดนเพิ่ม หรือเพื่อป้องกันการเสียดินแดนที่ครองอยู่ สงครามไม่จำกัดอยู่แต่ในยุโรปเท่านั้นแต่ในทวีปอเมริกาเหนือซึ่งรู้จักระหว่างชาวอาณานิคมอังกฤษในนามว่า “สงครามพระราชินีนาถแอนน์” และจากทหารคอร์แซรส์และโจรสลัดหลวง (privateers) ตามแนวสเปน  (Spanish Main) — แนวฝั่งทะเลของสเปนในทวีปอเมริกาเหนือตั้งแต่บริเวณริมฝั่งรัฐฟลอริดาปัจจุบันเรื่อยลงไปทางเม็กซิโกลงไปจนถึงทางตอนเหนือของทวีปอเมริกาใต้ มีการประมาณการว่ายอดผู้เสียชีวิตในสงครามครั้งนี้อาจสูงถึง 400,000 คน
สนธิสัญญา
สงครามสงบลงด้วยการลงนามในสนธิสัญญาอูเทร็คท์เมื่อวันที่ 11 เมษายน ค.ศ. 1713 และ การประชุมราสชตัทครั้งที่ 1 ค.ศ. 1714 (First Congress of Rastatt 1714) ผลจากสงครามคือพระเจ้าเฟลีเปที่ 5 ยังคงเป็นพระเจ้าแผ่นดินสเปนแต่ถูกยกเลิกสิทธิในการสืบราชบัลลังก์ฝรั่งเศสซึ่งเป็นการป้องการการรวมตัวระหว่างราชอาณาจักรสเปนและฝรั่งเศส ออสเตรียไดัรับดินแดนที่เคยเป็นของสเปนในอิตาลีและเนเธอร์แลนด์ทั้งหมด ความมีอิทธิพลเหนือกว่า (Hegemony) ประเทศใดๆ ในยุโรปของฝรั่งเศสต่อยุโรปก็สิ้นสุดลงและปรัชญาการสร้างความสมดุลทางอำนาจ (balance of power) กลายมาเป็นส่วนหนึ่งของความสัมพันธ์ระหว่างประเทศซึ่งกล่าวถึงในสนธิสัญญาอูเทรชท์
เจ้าพระยานิกรบดินทร์ (โต กัลยาณมิตร)
เจ้าพระยานิกรบดินทร์ (3 ตุลาคม พ.ศ. 2327 - 20 กันยายน พ.ศ. 2406) ชื่อเดิมว่า โต หรือ โต แซ่อึ้ง (黃道 จีนฮกเกี้ยน: n̂g tō จีนกลาง: Huáng Dào) เป็นสมุหนายกในสมัยรัชกาลที่ 3–4 แห่งกรุงรัตนโกสินทร์ และเป็นต้นสกุล "กัลยาณมิตร"
ประวัติ
เจ้าพระยานิกรบดินทร (โต) เกิดเมื่อวันที่ 3 ตุลาคม ปีมะโรง พ.ศ. 2327 ในสมัยรัชกาลที่ 1 เป็นบุตรของหลวงพิชัยวารี นามว่า มั่น แซ่อึ้ง (黃緩 จีนฮกเกี้ยน: n̂g hoǎn จีนกลาง: Huáng Huǎn) ซึ่งนายมั่น แซ่อึ้ง เป็นชาวจีนฮกเกี้ยนเกิดที่ตำบลไซจั๋มกัวยิม เมืองเอ้หมึง อพยพเข้ามาตั้งถิ่นฐานบริเวณบ้านกุฎีจีนในสมัยกรุงธนบุรี ต่อมานายมั่นได้รับราชการเป็นหลวงพิชัยวารีในรัชกาลที่ 1 เมื่อหลวงพิชัยวารี (มั่น) ถึงแก่กรรมแล้ว นายโตจึงได้เข้ารับราชการต่อจากบิดาดำรงตำแหน่งเป็นพระพิชัยวารี ผู้ช่วยราชการกรมท่า ในรัชกาลที่ 2 พระพิชัยวารี (โต) ได้ถวายตัวเป็นข้าหลวงเดิมในกรมหมื่นเจษฎาบดินทร์ ทำราชการในกรมท่าเกี่ยวกับการค้าขายสำเภา ได้รับสมญานามว่า "เจ๊สัวโต" เจ๊สัวโตมีพี่น้องคนหนึ่งชื่อว่า "เจ๊สัวต่วน"
รับราชการ
ต่อมาในพ.ศ. 2373 เมื่อเจ้าพระยาราชสุภาวดี (สิงห์ สิงหเสนี) ได้เลื่อนขึ้นเป็นเจ้าพระยาบดินทรเดชาว่าที่สมุหนายกแล้ว พระยาพิชัยวารี (โต) จึงได้เลื่อนขึ้นเป็นพระยาราชสุภาวดี เจ้ากรมพระสุรัสวดีกลาง ในสงครามอานัมสยามยุทธ ในพ.ศ. 2381 พระบาทสมเด็จพระนั่งเกล้าฯมีพระราชโองการให้พระยาราชสุภาวดี (โต) ยกทัพจำนวน 10,000 คน ออกไปบูรณะปรับปรุงกำแพงเมืองเสียมราฐขึ้นใหม่ เพื่อป้องการการรุกรานจากญวน และในพ.ศ. 2388 เมื่อเจ้าพระยาบดินทรเดชา (สิงห์) ยกทัพไปกัมพูชา พระยาราชสุภาวดี (โต) ออกไปตั้งอยู่ที่กบินทรบุรีทำหน้าที่คอยส่งเสบียงให้แก่เจ้าพระยาบดินทรเดชา
พระยาราชสุภาวดี (โต) สร้างวัดสมุหประดิษฐารามเพื่ออุทิศให้แก่มารดา เมื่อสร้างเสร็จแล้วจึงได้น้อมเกล้าฯ ถวายเป็นพระอารามหลวง
เมื่อเจ้าพระยาบดินทรเดชาถึงแก่อสัญกรรมในพ.ศ. 2392 ตำแหน่งสมุหนายกว่างลง และตำแหน่งจางวางกรมพระคลังมหาสมบัติว่างลง พระบาทสมเด็จพระนั่งเกล้าฯโปรดฯ ให้พระยาราชสุภาวดี (โต) เป็นพระยาราชสุภาวดีว่าที่สมุหนายก และว่าที่จางวางกรมพระคลังมหาสมบัติด้วย เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 พระราชทานสุพรรณบัฏตั้งเจ้าพระยาราชสุภาวดี (โต) ว่าที่สมุหนายกขึ้นเป็นเจ้าพระยานิกรบดินทร์ มหินทรมหากัลยาณมิตร อเนกบุญฤทธิประสิทธิธาดา สาธุสิทธิคุณ วิบุลยศุภผล นิพัทธกุศลกิริยาภิรัต ธัญญธนสารสมบัติบริวารสมบูรณ อดุลยเมตยาชวาธยาศัย ศรีรัตนตรัยสรณารักษ อุดมศักดิพิเศษ นาครามาตยเชษฐมหาสมุหนายก สยามโลกดิลกบรมราชมหิศร สกโลตรทิศประเทศาธิบดี มหาราชสีหมุรธาธร อัครมหาดทยวริศรเสนาธิบดี อภัยพิรียบรากรมพาหุ ที่สมุหนายก
บั้นปลายชีวิต
ในพ.ศ. 2402 นายอีซีดูรู ฟรังซิสกู กุยมาราเอส (Isidoro Francisco Guimarães) เจ้าเมืองมาเก๊าของโปรตุเกส นำคณะทูตโปรตุเกสเดินทางมากรุงเทพฯ เพื่อทำสนธิสัญญาฉบับใหม่ เจ้าพระยานิกรบดินทร์ (โต) เป็นหนึ่งในคณะผู้แทนฝ่ายสยามในการทำสนธิสัญญากับโปรตุเกส นำไปสู่สนธิสัญญาสยาม-โปรตุเกสซึ่งมอบสิทธิสภาพนอกอาณาเขตให้แก่โปรตุเกส
เจ้าพระยานิกรบดินทร์ (โต) ถึงแก่อสัญกรรมเมื่อวันที่ 20 กันยายน ปีกุน พ.ศ. 2406 อายุ 79 ปี ในเดือนมีนาคม พ.ศ. 2407 โปรดเกล้าฯ พระราชทานเพลิงศพเจ้าพระยานิกรบดินทร์ อัฐิของเจ้าพระยานิกรบดินทร์บรรจุอยู่ที่เจดีย์วัดกัลยาณมิตร
ครอบครัว
เจ้าพระยานิกรบดินทร์ (โต) สมรสกับท่านผู้หญิงลิ้ม ปรากฏบุตรธิดาดังนี้คือ;
นอกจากนี้ เจ้าพระยานิกรบดินทร์ (โต) ยังมีบุตรธิดาด้วยภรรยาอื่นๆดังนี้;
ท่าอากาศยานวักกาไน
ท่าอากาศยานวักกาไน (ญี่ปุ่น:稚内空港, Wakkanai Kūkō) เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่วักกาไน กิ่งจังหวัดโซยะ จังหวัดฮกไกโด ประเทศญี่ปุ่น เริ่มใช้งานในเดือนเมษายน 1960
พวงหยก
พวงหยก (Jade vine; Emerald creeper; ) เป็นไม้เถาเลื้อยยืนต้น เถาใหญ่ เหนียว แตกกิ่งก้านสาขามาก สามารถเลื้อยได้ไกล 3–6 เมตร ใบออกสลับตามข้อต้นเป็นกลุ่ม ๆ ละ 3 ใบ ใบกลางรูปมนรี ปลายใบแหลม ขอบใบเรียบ สองใบข้าง ลักษณะเกือบครึ่งวงกลมโค้งงอเข้าหาใบกลาง ดอกมีสีเขียวลักษณะคล้ายดอกแคออกเป็นพวง ห้อยระย้าเบียดกันแน่น ยาวประมาณ 30–90 เซนติเมตร ซึ่งมีอกประมาณ 100 ขึ้นไป ขยายพันธุ์ด้วยการปักชำหรือตอนกิ่งหรือเพาะเมล็ด นิยมปลูกเป็นไม้เลื้อยขึ้นร้าน ศาลาริมน้ำ รั้วบ้านทางเข้าประตู
คยูจังกัก
คยูจังกัก เป็นหอสมุดหลวงของ ราชวงศ์โชซ็อน ก่อตั้งขึ้นเมื่อปี ค.ศ. 1776 ตามพระบัญชาของ พระเจ้าช็องโจแห่งโชซ็อน ซึ่งเวลานั้นตั้งอยู่ในบริเวณ พระราชวังชังด็อกกุง ปัจจุบันรู้จักกันในชื่อหอสมุดแห่งชาติคยูจังกัก หรือหอจดหมายเหตุคยูจังกัก ได้รับการดูแลโดยสถาบันคยูจังกักเพื่อการศึกษาภาษาเกาหลีที่ มหาวิทยาลัยแห่งชาติโซล ตั้งอยู่ในแขวงชินลิม เขตควันอัก กรุงโซล ทำหน้าที่เป็นคลังเก็บบันทึกประวัติศาสตร์เกาหลีที่สำคัญและเป็นศูนย์กลางสำหรับการวิจัยและตีพิมพ์วารสารประจำปีชื่อ คยูจังกัก
อิมแร นอจ
อิมแร นอจ (Imre Nagy) เป็นนักการเมืองคอมมิวนิสต์ชาวฮังการี ซึ่งได้รับการแต่งตั้งให้ดำรงตำแหน่งประธานสภารัฐมนตรีแห่งสาธารณรัฐประชาชนฮังการี (เทียบเท่ากับนายกรัฐมนตรี) 2 สมัย เขาเกิดในวันที่ 7 มิถุนายน ค.ศ. 1896 ที่เมืองกอโปชวาร์ (Kaposvár) ในครอบครัวชาวนา การดำรงตำแหน่งสมัยที่สองของนอจสิ้นสุดลงโดยคณะรัฐบาลของเขาหมดอำนาจลงจากการรุกรานของสหภาพโซเวียตในเหตุการณ์การปฏิวัติฮังการี ค.ศ. 1956 ส่งผลให้เขาถูกตัดสินลงโทษด้วยการประหารชีวิตด้วยการแขวนคอ ในข้อหากบฏในอีก 2 ปีต่อมา เมื่อวันที่ 16 มิถุนายน ค.ศ. 1958
อ้างอิง
1896 1958
วิกิพีเดียภาษายูเครน
วิกิพีเดียภาษายูเครน (Українська Вікіпедія) เป็นสารานุกรมวิกิพีเดียที่จัดทำขึ้นในภาษายูเครน เริ่มสร้างเมื่อ 30 มกราคม ค.ศ. 2004 วิกิพีเดียภาษายูเครนมีบทความ  บทความ
วิกิพีเดียภาษายูเครนมีผู้เข้าชมมากเป็นอันดับ 2 ในประเทศยูเครน โดยมีจำนวนผู้เข้าชมที่ 90 ล้านครั้ง เป็นรองเพียงวิกิพีเดียภาษารัสเซียที่ 100 ล้านครั้ง มีแนวโน้มระยะยาวที่ฉบับภาษายูเครนจะได้รับความนิยมเพิ่มมากขึ้นเมื่อเทียบกับฉบับภาษารัสเซียที่มีความโดดเด่นในอดีต
4 ธันวาคม
วันที่ 4 ธันวาคม เป็นวันที่ 338 ของปี (วันที่ 339 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 27 วันในปีนั้น
วงศ์ผักเสี้ยน
วงศ์ผักเสี้ยน หรือ Cleomaceae เป็นวงศ์ขนาดเล็กของพืชมีดอก อยู่ในอันดับ Brassicales ประกอบด้วย 300 สปีชีส์ใน 10 สกุลหรือประมาณ 150 สปีชีส์ใน 17 สกุล แต่เดิมสกุลเหล่านี้อยู่ในวงศ์ Capparaceaeแต่ถูกแยกออกมาเพราะมีข้อมูลดีเอ็นเอที่แสดงถึงความใกล้เคียงกับวงศ์ Brassicaceae มากกว่า Capparaceae ระบบ APG II ให้ Cleomaceae รวมอยู่ใน Brassicaceae
การจัดจำแนก
ใน พ.ศ. 2537 กลุ่มของนักวิทยาศาสตร์ นำโดย Walter Stephen Judd เสนอให้รวม Capparaceae (ซึ่งในเวลานั้นรวม Cleomaceae ด้วย) เข้ากับ Brassicaceae การวิเคราะห์ดีเอ็นเอในช่วงแรกแสดงให้เห็นว่า Capparaceae - ซึ่งในเวลานั้นถือเป็น paraphyletic และคนอื่นๆ เสนอให้แยกสกุลที่ใกล้เคียงกับ Brassicaceae ไปยังวงศ์ Cleomaceae วงศ์ Cleomaceae และ Brassicaceae แยกออกจากกันเมื่อประมาณ 41 ล้านปีที่แล้ว ทั้งสามวงศ์นี้จัดอยู่ในอันดับ Brassicales) ระบบ APG II รวม Cleomaceae และ Brassicaceae การจัดจำแนกแบบอื่นยังคงให้อยู่ใน Capparaceae แต่ทางเลือกโดยมีการจัดให้สกุล Cleome และใกล้เคียงอยู่ใน Brassicaceae หรือแยกมาอยู่ในวงศ์ Cleomaceae ระบบ APG III system เลือกที่จะแยกวงศ์ออกมา ข้อมูลความสัมพันธ์กับวงศ์ ตามข้อมลดีเอ็นเอเมื่อ พ.ศ. 2555 สรุปได้ดังนี้
คำจำกัดความ
ใบเป็นใบประกอบแบบนิ้วมือ เกสรตัวผู้ 6 อัน ประกอบไปด้วยสกุลดังนี้:
การศึกษาเกี่ยวกับดีเอ็นเอล่าสุด ไม่สามารถแยกความแตกต่างระหว่างสกุล Cleome, Podandrogyneและ Polanisia ออกจากกัน บางครั้งจึงยุบสองสกุลหลัง และรวมเป็น Cleome อย่างกว้าง
อาการกลัวคณิตศาสตร์
อาการกลัวคณิตศาสตร์ หรือ อาการวิตกกังวลเรื่องคณิตศาสตร์ (Mathematical anxiety) เป็นความวิตกกังวลเกี่ยวกับความสามารถในการดำเนินการทางคณิตศาสตร์และการคำนวณทางคณิตศาสตร์ เช่น ทำโจทย์ปัญหาทางคณิตศาสตร์ หรือบวกลบเลข นับเป็นปรากฏการณ์หนึ่งที่ใช้อธิบายปัญหาของเด็ก ๆ ที่ไม่สามารถทำคณิตศาสตร์ได้
มาร์ก เอช. แอชคราฟท์ นิยามอาการกลัวคณิตศาสตร์ไว้ว่าเป็น "ความรู้สึกของความตึงเครียด, กดดัน หรือ กลัว ซึ่งส่งผลต่อความสามารถในการทำเลข" (a feeling of tension, apprehension, or fear that interferes with math perfomance) ผลการศึกษาเชิงวิชาการของอาการนี้เริ่มต้นในราวคริสต์ศตวรรศที่ 1950 เมื่อแมรี่ ไฟเด็ส กาฮ์ก (Mary Fides Gough) ริเริ่มคำว้า อาการกลัวเลข (Mathemaphobia) เพื่ออธิบายอาการที่คล้ายกับโรคกลัว (phobia) ที่เกิดขึ้นกับคณิตศาสตร์ คณะของเฮ็มบรี (Hembree) ในปี ค.ศ. 1990 ได้เริ่มการวิเคราะห์อภิมานผลการศึกษา 151 ชุด และสรุปไว้ว่าอาการกลัวคณิตศาสตร์เกี่ยวข้องกับความสามารถในการทำคณิตศาสตร์และการคำนวณ ซึ่งเป็นผลมาจากความทรงจำฝังใจพวกข้อผิดพลาดในอดีตเกี่ยวกับคณิตศาสตร์ เช่น สอบตก ทำคะแนนได้ไม่ดี หรือทำคณิตศาสตร์ง่าย ๆ ได้ไม่ทันคนรอบข้าง ซึ่งทำให้เกิดอคติต่อวิชาคณิตศาสตร์และทำให้เกิดการหลีกหนี
แอชคราฟท์เสริมในปี ค.ศ. 2000 ว่า การหลีกหนีคณิตศาสตร์จะนำไปสู่การหลีกเลี่ยงการคำนวณซึ่งทำให้ความคล่องและความเข้าใจในคณิตศาสตร์หายไป ซึ่งยิ่งทำให้การกลัวคณิตศาสตร์มีมากขึ้น
ลีซาน จอมบัลลังก์พลิกแผ่นดิน
ลีซาน จอมบัลลังก์แผ่นดิน (이산-정조대왕) ยังเป็นที่รู้จักกันในนาม Lee San,Wind of the Palace เป็นละครประวัติศาสตร์ของเกาหลีใต้ปี 2550 นำแสดงโดย อี ซอ-จิน และ ฮัน จี-มิน ออกอากาศทาง เอ็มบีซี ตั้งแต่วันที่ 17 กันยายน พ.ศ. 2550 ถึง 16 มิถุนายน พ.ศ. 2551 ในวันจันทร์และวันอังคาร เวลา 21:55 น. ซีรีส์นี้กำกับโดย อี บย็อง ฮุน ผู้สร้างซีรีส์ทางโทรทัศน์ที่ได้รับรางวัล แดจังกึม จอมนางแห่งวังหลวง
อี ซอ-จิน และ ฮัน จี-มิน ได้รับการยอมรับจากการแสดงของพวกเขาที่งาน MBC Drama Awards
แอฟริกาคัพออฟเนชันส์ 2019 รอบคัดเลือก กลุ่ม บี
กลุ่ม บี ของ แอฟริกาคัพออฟเนชันส์ 2019 รอบคัดเลือก เป็นหนึ่งใน 12 กลุ่มที่จะตัดสินหาทีมเข้าสู่ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แคเมอรูน, โมร็อกโก, มาลาวี, และ คอโมโรส (ทีมชนะเลิศของ รอบเบื้องต้น).
อันดับดาวซัลโว
การแข่งขันทั้งหมดมี 21 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
ยงยุทธ เทพจำนงค์
พลตำรวจเอก ยงยุทธ เทพจำนงค์ เป็นนักการเมืองและอดีตนายตำรวจชาวไทย ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ ในปี 2562 สังกัดพรรคประชานิยม ปัจจุบันสังกัดพรรคพลังประชารัฐ อดีตผู้ช่วยผู้บัญชาการตำรวจแห่งชาติและอดีตหัวหน้าพรรคประชานิยม
ประวัติ
ยงยุทธ เทพจำนงค์ เกิดเมื่อวันที่ 18 สิงหาคม พ.ศ. 2484 จบการศึกษาจากโรงเรียนนายร้อยตำรวจ (รัฐประศาสนศาสตรบัณฑิต) รุ่นที่ 16 พล.ต.อ.ยงยุทธ เป็นนายตำรวจที่มีความสนิทสนมกับ เสนาะ เทียนทอง พลตำรวจเอกยงยุทธมีบุตรชายคือ พลตำรวจตรียิ่งยศ เทพจำนงค์ อดีตโฆษกสำนักงานตำรวจแห่งชาติ
การทำงาน
ยงยุทธ เทพจำนงค์ จบการศึกษาจากโรงเรียนนายร้อยตำรวจและเข้ารับราชการในสังกัดกรมตำรวจ จนกระทั่งได้รับแต่งตั้งให้ดำรงตำแหน่งสูงสุดก่อนเกษียณอายุราชการ เป็นผู้ช่วยผู้บัญชาการตำรวจแห่งชาติ ต่อมาในปี 2561 ได้จดทะเบียนจัดตั้งพรรคการเมืองขึ้น โดยใช้ชื่อว่า "พรรคประชานิยม"  โดยพรรคประชานิยมได้มีการแถลงข่าวเปิดตัวพรรคอย่างเป็นทางการเมื่อวันพุธที่ 14 พฤศจิกายน พ.ศ. 2561 ซึ่งในระยะแรกถูกมองว่าเป็นพรรคการเมืองที่เป็นนอมินีของพรรคเพื่อไทย และ พล.ต.อ.ยงยุทธ รับตำแหน่งหัวหน้าพรรคคนแรก
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พล.ต.อ.ยงยุทธ ได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 รวมทั้งได้รับการเสนอในบัญชีรายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562 และได้รับเลือกตั้งเป็น ส.ส.สมัยแรก ต่อมาในปี 2563 เขาจึงประกาศยุบพรรคประชานิยมและย้ายไปสังกัดพรรคพลังประชารัฐ ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส พรหมเผ่า แต่ในที่สุดก็ย้ายกลับมาสังกัดพรรคพลังประชารัฐตามเดิม
สถิติวอลเลย์บอลเวิลด์ลีก
แบบที่ 2
หลังจากวอลเลย์บอลเวิลด์ลีก 2016
วอลลี ริส
วอลเตอร์ สตีเวน ริส (Walter Steven Ris; 4 มกราคม ค.ศ. 1924 — 25 ธันวาคม ค.ศ. 1989) เป็นนักว่ายน้ำชาวอเมริกัน เขาได้รับเหรียญทองจากการแข่งขันกีฬาโอลิมปิกทั้ง 2 เหรียญ และเป็นผู้ครองสถิตโลก
วอลเลย์บอลหญิงชิงแชมป์เอเชีย 1997
วอลเลย์บอลหญิงชิงแชมป์เอเชีย 1997 (1997 Asian Women's Volleyball Championship) เป็นการแข่งขันวอลเลย์บอลระดับทวีปเอเชีย ครั้งที่ 9 มีทีมเข้าแข่งขัน 9 ทีม จัดขึ้นระหว่างวันที่ 21-28 กันยายน 1997 ที่กรุงมะนิลา ประเทศฟิลิปปินส์
การแบ่งกลุ่ม
การแบ่งกลุ่มจะอาศัยอันดับการแข่งขันใน วอลเลย์บอลหญิงชิงแชมป์เอเชีย 1995
นีลเซน ซาวด์สแกน
นีลเซน ซาวด์สแกน (Nielsen SoundScan) เป็นระบบติดตามสารสนเทศและยอดขายสร้างโดยไมก์ ไฟน์ และไมก์ ชาเลตต์ ซาวด์สแกนเป็นวิธีการติดตามยอดขายเพลงและมิวสิกวิดีโอทั่วทั่งสหรัฐอเมริกาและแคนาดา ข้อมูลรวมรวบทุกสัปดาห์ และทำแจกจ่ายผู้สมัครทุกวันพุธ จะประกอบด้วยบริษัทค่ายเพลง บริษัทจัดจำหน่าย ผู้ค้าปลีกดนตรี ผู้สนับสนุนอิสระ บริษัทภาพยนตร์และโทรทัศน์ และผู้จัดการศิลปิน ซาวด์สแกนเป็นแหล่งยอดขายของชาร์ตเพลงบิลบอร์ด เป็นแหล่งยอดขายเพลงที่ใหญ่ที่สุดในอุตสาหกรรมดนตรี
ตะแบกนา
ตะแบกนา (ตะแบกไข่, เปื๋อยนา, เปื๋อยหางค่าง) เป็นต้นไม้ผลัดใบ 15–30 เมตร ใบเดี่ยว ออกตรงข้ามหรือเยื้องกันเล็กน้อยใบอ่อนสีแดงมีขนสั้นอ่อนนุ่มปกคลุม ใบแก่ขนจะหลุดหายไป แผ่นใบรูปขอบขนานแกมรูปหอก กว้าง 5–7 เซนติเมตร ยาว 12–20 เซนติเมตร ปลายใบเป็นติ่งแหลม โคนสอบ ดอกสีม่วงอมชมพูต่อมาเปลี่ยนเป็นสีขาวหรือเกือบขาว ออกรวมกันเป็นช่อตามปลายกิ่ง ผล รูปรี ยาวประมาณ 2 เซนติเมตร ออกดอก    กรกฎาคมถึงกันยายน   ไม่แน่นอนแล้วแต่สภาพพื้นที่และสิ่งแวดล้อม   เก็บเมล็ดได้ประมาณเดือนธันวาคมขึ้นไป ผลแก่ จะแตกเพื่อโปรยเมล็ดในราวเดือนมีนาคม การขยายพันธุ์โดยเมล็ด
ประโยชน์
เนื้อไม้ละเอียดแข็ง ใจกลางมักเป็นโพรง ใช้ทำสิ่งปลูกสร้างที่รับน้ำหนัก เสา กระดานพื้น และเครื่องมือการเกษตร และนิยมปลูกเป็นไม้ประดับ
6 ธันวาคม
วันที่ 6 ธันวาคม เป็นวันที่ 340 ของปี (วันที่ 341 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 25 วันในปีนั้น
ไก่ฟ้าหางลายขวาง
ไก่ฟ้าหางลายขวาง (Hume's pheasant, Mrs Hume's pheasant, Bar-tailed pheasant; ) เป็นไก่ฟ้าขนาดใหญ่ พบในประเทศจีน, ประเทศปากีสถาน, ประเทศอินเดีย, ประเทศพม่า และ ประเทศไทย ชื่อสามัญในภาษาอังกฤษถูกตั้งตามชื่อของ มารี แอนน์ กรินดอลล์ ฮิม ภรรยาของอัลลัน อ๊อตทาเวียน ฮิม นักธรรมชาติวิทยาชาวอังกฤษ
เพราะการสูญเสียที่อยู่และถูกล่าเป็นอาหาร ไก่ฟ้าหางลายขวางจึงจัดเป็นสิ่งมีชีวิตที่ถูกคุกคามความเสี่ยงต่ำ (NT) ในบัญชีแดงของสหภาพเพื่อการอนุรักษ์ธรรมชาติ และจัดอยู่ในบัญชีที่ 1 ของ CITES
ลักษณะ
ไก่ฟ้าหางลายขวางเป็นไก่ฟ้าขนาดใหญ่ ตัวผู้มีขนาดยาว 90 เซนติเมตร โดยเป็นหางประมาณ 40-54 เซนติเมตร ตัวเมียมีขนาดยาวเพียง 60 เซนติเมตร หัวสีน้ำตาลออกเทา หนังบนใบหน้าสีแดงสด ขนสีน้ำตาลแดง ปากสีเหลือง ตาส้มออกน้ำตาล ช่วงไหล่มีแถบขาวกว้างเห็นได้ชัดเจนและมีแถบขาวที่แคบกว่าอีก 2 แถบบนปีกคอสีฟ้าออกม่วงเหลือบ ตัวผู้มีหางยาวสีขาวออกเทา มีลายขวางสีน้ำตาลแดงและสีดำ ตัวเมียขนมีสีน้ำตาลแดง คอแกมขาว ท้องสีเนื้อ หางมีสีขาวตรงปลาย
การกระจายพันธุ์และถิ่นอาศัย
ไก่ฟ้าชนิดนี้มีเขตแพร่กระจายค่อนข้างแคบ พบในตอนใต้ของประเทศจีน, ประเทศปากีสถาน, ประเทศอินเดีย, ตอนเหนือของประเทศพม่า และ ตอนเหนือของประเทศไทย อาศัยอยู่บนเทือกเขาในป่าดงดิบเขาและป่าสนซึ่งมีดงหญ้าคาแทรกอยู่บนลาดเขาในที่ระดับความสูงตั้งแต่ 900 -1,500 เมตร อาทิ ดอยหลวงเชียงดาว
พฤติกรรม
ใช้เวลาส่วนใหญ่ในเวลากลางวันนอนซุกตัวอยู่ในดงทึบ และออกมาหากินในตอนเช้ามืด และตอนพลบค่ำในที่โล่ง กินเมล็ดพืช ลูกไม้ป่าเป็นหลัก อาจมีสัตว์เล็กๆบ้าง ในตอนกลางคืนจะเกาะนอนบนยอดไม้สูง ปกติหากินเป็นฝูง 3-5 ตัวหรือเป็นกลุ่มครอบครัวซึ่งมีตัวผู้เพียงตัวเดียว ที่เหลือเป็นตัวเมียและลูกนกอายุน้อย เชื่อว่าทำรังในเดือนเมษายนจนถึงเดือนมิถุนายน วางไข่ 3-12 ฟองบนพื้นดิน กกไข่ 27 -28 วันจึงฟักเป็นตัว ตัวเมียจะเป็นผู้ดูแลลูกนก
กีฬามวยสากลสมัครเล่นในโอลิมปิกฤดูร้อน 2016 – รุ่น ไลท์เวท ชาย
การแข่งขันมวยสากลสมัครเล่นชาย รุ่นไลท์เวท ที่ โอลิมปิกฤดูร้อน 2016 ใน รีโอเดจาเนโร จะจัดขึ้นตั้งแต่วันที่ 6 ถึง 16 สิงหาคมที่ รีอูเซงตรู.
เสลา
เสลา [สะ-เหฺลา] หรือ อินทรชิต ( Teijsm. & Binn.) เป็นต้นไม้ขนาดกลางโตช้า ผลัดใบ สูง 1-2 เดคาเมตร เรือนยอดทรงกลมทึบ ใบดก กิ่งโน้มลงรอบทรงพุ่ม เปลือกต้นสีน้ำตาลเข้มเกือบดำ มีรอยแตกเป็นทางยาวตลอดลำต้น ใบเดี่ยว ออกตรงข้าม รูปขอบขนาน กว้าง 6-10 เซนติเมตร ยาว 16-24 เซนติเมตร ปลายเรียวแหลมเป็นติ่ง โคนมน เนื้อใบหนาปานกลาง เส้นใบมีขนนุ่มทั้งสองด้าน ดอกสีม่วง ม่วงอมชมพู หรือม่วงกับขาว ออกเป็นช่อที่ปลายกิ่ง กีบเลี้ยงเชื่อมกันเป็นรูปถ้วย ปลายแยกเป็น 5-8 แฉก กลีบดอกส่วนใหญ่เป็น 6 กลีบ รูปกลมบางยับย่น ขอบย้วย โคนคอดเป็นก้านสั้น ๆ เมื่อบาน เส้นผ่านศูนย์กลาง 3-4 เซนติเมตร เกสรตัวผู้จำนวนมาก ผลรูปเกือบกลม ผิวแข็ง ยาวประมาณ 2 เซนติเมตร ผลแห้งแตกตามยาว 5-6 พู เมล็ดสีน้ำตาลเข้มจำนวนมาก มีปีก ขยายพันธุ์ด้วยเมล็ด
ต้นเสลาขึ้นตามป่าเบญจพรรณ ป่าดิบ และป่าชายหาด พบทางภาคตะวันออกเฉียงเหนือ ภาคตะวันออก และภาคกลาง
พ.ศ. 2373
พุทธศักราช 2373 ตรงกับปีคริสต์ศักราช 1830 เป็นปีปกติสุรทินที่วันแรกเป็นวันศุกร์ ตามปฏิทินเกรกอเรียน
ไชน่า รีซอร์สเซส ทาวเวอร์
ไชน่า รีซอร์สเซส ทาวเวอร์ (China Resources Tower) หรือซีอาร์ซีทาวเวอร์ คือตึกระฟ้าที่ตั้งอยู่ในเขตปทุมวัน กรุงเทพมหานคร ตึกแห่งนี้คือส่วนหนึ่งของโครงการออล ซีซั่นส์ เพลส คอมเพล็กซ์ (All Seasons Place Complex) ในกรุงเทพมหานคร ซึ่งสร้างเสร็จสมบูรณ์ใน พ.ศ. 2545 ปัจจุบันเป็นตึกที่สูงที่สุดในประเทศไทยเป็นอันดับ 7 และเคยเป็นอาคารสำนักงานที่สูงที่สุดในไทย ก่อนถูกทำลายสถิติด้วยอาคารวันซิตี้เซ็นเตอร์ในปี พ.ศ. 2566
กาชีรอลา
กาชีรอลา (caxirola) เป็นเครื่องดนตรีประเภทเพอร์คัชชันที่คิดค้นขึ้นโดยการ์ลิญญุส บราวน์ (Carlinhos Brown) นักดนตรีชาวบราซิล ประกอบด้วยตะกร้าพลาสติกปิดทุกด้าน ก้นราบ ใส่วัสดุสังเคราะห์ชิ้นเล็ก ๆ ไว้ข้างใน ซึ่งมาจากความต้องการของบราวน์ที่จะให้เป็นผลิตภัณฑ์ที่ยั่งยืน (sustainable product) กาชีรอลามีพื้นฐานมาจากกาชีชี (caxixi) เครื่องดนตรีพื้นเมืองชนิดหนึ่งของแอฟริกาและอเมริกาใต้ ดังนั้นจึงเป็นเครื่องดนตรีกระทบโดยอ้อม (indirectly struck idiophone) ซึ่งจะเกิดเสียงจากการเขย่าเช่นเดียวกัน นักวิจัยจากมหาวิทยาลัยสหพันธ์ซังตามารีอาในบราซิลระบุว่า เสียงที่เกิดจากกาชีรอลา 1 อันไม่ได้ดังไปกว่าเสียงพูดคุยเบา ๆ ของมนุษย์ และจะต้องใช้กาชีรอลาประมาณ 2,000 อันถึงจะมีระดับความดันเสียงเท่ากับวูวูเซลา 1 อัน
กระทรวงการกีฬาของบราซิลได้ให้การรับรองกาชีรอลาเมื่อวันที่ 27 กันยายน ค.ศ. 2012 โดยมีจุดประสงค์เพื่อใช้เป็นเครื่องดนตรีประจำการแข่งขันฟุตบอลโลก 2014 อย่างเป็นทางการ อย่างไรก็ตาม กาชีรอลาถูกห้ามไม่ให้นำเข้าไปในสนามทั้งในการแข่งขันฟีฟ่าคอนเฟเดอเรชันส์คัพ 2013 และฟุตบอลโลก 2014 เนื่องจากรัฐบาลบราซิลเห็นว่ามีความเสี่ยงด้านความปลอดภัย หลังเกิดเหตุแฟนบอลของสโมสรบาเยียขว้างกาชีรอลาหลายร้อยอันลงไปในสนามฟงชีนอวา เมืองซัลวาดอร์ ด้วยความไม่พอใจที่ทีมของตนแพ้ให้กับวีตอเรีย (สโมสรคู่แข่งจากเมืองเดียวกัน) ไป 5-1 เมื่อวันที่ 28 เมษายน ค.ศ. 2013
ถวัลย์ รุยาพร
ว่าที่ร้อยตรี ดร.ถวัลย์ รุยาพร เกิดวันที่ 15 มิถุนายน พ.ศ. 2500 โดยได้รับการเลือกตั้งให้ดำรงตำแหน่งนายก สภาทนายความ (ประเทศไทย) 2 สมัยติดต่อกัน ในปี 2559 - 2562 และในปี 2562 - 2565 และดำรงตำแหน่ง กรรมการเนติบัณฑิตยสภา กรรมการปฏิรูปประเทศด้านกระบวนการยุติธรรม กรรมการในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการคุ้มครองผู้บริโภค กรรมการสมาคมมหาวิทยาลัยรามคำแหง ที่ปรึกษาคณะกรรมการกฎหมายสภาอุตสาหกรรมแห่งประเทศไทย อดีตกรรมการบริหารสภาทนายความ 2 สมัย (ฝ่ายช่วยเหลือประชาชนทางกฎหมายและฝ่ายสวัสดิการ)
นอกจากนี้ ยังดำรงตำแหน่งอุปนายกสมาคมนิติศาสตร์มหาวิทยาลัยรามคำแหง นายกสมาคมศิษย์เก่ามหาวิทยาลัยสยาม หลายสมัย หัวหน้าสำนักงาน สำนักกฎหมาย ดร.ถวัลย์ รุยาพร เป็นอาจารย์ประจำ สำนักอบรมศึกษากฎหมายแห่งเนติบัณฑิตยสภา ผู้บรรยาย วิชาการว่าความและถามพยาน และอาจารย์พิเศษในคณะนิติศาสตร์ในมหาวิทยาลัยหลายแห่ง
ประวัติ
เรียนจบ มัธยมศึกษาตอนปลาย โรงเรียนวัดราชาธิวาส นิติศาสตร์บัณฑิต มหาวิทยาลัยรามคำแหง เนติบัณฑิตไทย สำนักศึกษาอบรมกฎหมายแห่งเนติบัณฑิตยสภา บริหารธุรกิจมหาบัณฑิต สาขาบริหารงานบุคคล มหาวิทยาลัยสยาม นิติศาสตร์มหาบัณฑิต สาขากฎหมายธุรกิจ มหาวิทยาลัยรามคำแหง ปรัชญาดุษฎีบัณฑิต สาขาวิชาการจัดการ มหาวิทยาลัยสยาม
แบรกกิ้ง ไรท์ส (2010)
แบรกกิ้ง ไรท์ส (2010)  เป็นรายการ เพย์-เพอร์-วิว ของ ดับเบิลยูดับเบิลยูอี จัดเมื่อวันที่ 24 ตุลาคม ค.ศ. 2010 ที่ มินนีแอโพลิส รัฐมินนิโซตา โดยมีแมทช์การปล้ำปะทะกันทั้ง 2 ค่าย ระหว่าง รอว์ และ สแมคดาวน์ ในแมทช์แทคทีม 14 คน แบบคัดออก ทีมไหนถูกกำจัดออกไปหมดก่อนทีมนั้นเป็นฝ่ายแพ้ และยังมีแมตช์ชิงแชมป์ต่างๆ ได้แก่ แชมป์ WWE, แชมป์โลกเฮฟวี่เวท, แชมป์ดีวาส์ และแชมป์แทกทีม WWE
เบื้องหลัง
ด้านของ แดเนียล ไบรอัน และ ดอล์ฟ ซิกก์เลอร์ ซึ่ง แดเนียล ไบรอัน เจ้าของ แชมป์ยูเอส ได้ท้า ดอล์ฟ ซิกก์เลอร์ เจ้าของ แชมป์อินเตอร์คอนติเนนทัล เจอกัน ในศึก แบรกกิ้ง ไรท์ส (2010) และ ดอล์ฟ ซิกก์เลอร์ ก็รับคำท่า ด้านของ เวด บาร์เร็ตต์ และ จอห์น ซีนา ซึ่งในศึก เฮลล์อินเอเซลล์ (2010) เวด บาร์เร็ตต์ ได้เจอกับ จอห์น ซีนา โดยถ้า จอห์น ซีนา ชนะ เดอะเน็กซัส ต้องแตกทีมกันไปแต่ถ้า เวด บาร์เร็ตต์ ชนะ จอห์น ซีนา จะต้องเข้ากลุ่มเดอะเน็กซัส ในระหว่างการปล้ำ ก็ถูก ไมเคิล แมคกิลลิคัตตี และ ฮัสกี้ แฮร์ริส จากรายการ ดับเบิลยูดับเบิลยูอีเอ็นเอ็กซ์ที รูกี้ ซีซั่น 2 เข้ามาก่อกวนการปล้ำ และเล่นงาน จอห์น ซีนา ทำให้ เวด บาร์เร็ตต์ เป็นฝ่ายเอาชนะ จอห์น ซีนา มาได้ และทำให้ จอห์น ซีนา ต้องเข้ามาร่วมเป็นสมาชิกของกลุ่มเดอะเน็กซัส ไปในที่สุด หลังจากนั้นในศึกรอว์ ที่ผ่านมาได้มีการคัดเลือกนักมวยปล้ำในแมทช์แบทเทิลรอยัล 20 คน เพื่อหาผู้ท่าชิงอันดับ 1 ที่จะไปชิงแชมป์ WWE กับ แรนดี ออร์ตัน ในศึก แบรกกิ้ง ไรท์ส ผลปรากฏว่า เวด บาร์เร็ตต์ ชนะและเป็นผู้ท่าชิงอันดับ 1 ที่จะไปชิงแชมป์ WWE กับ แรนดี ออร์ตัน ในศึก แบรกกิ้ง ไรท์ส ชิงแชมป์ WWE โดยมี จอห์น ซีนา ยืนอยู่ข้างเวที
ค้างคาวกินกล้วย
เพลงค้างคาวกินกล้วยเป็นเพลงไทยเดิมที่ได้รับความนิยมเป็นอย่างมากมาจนถึงปัจจุบัน เป็นเพลงสั้น ๆ ซึ่งนิยมใช้บรรเลงในการแสดงละครประกอบฉากป่าเขาลำเนาไพรหรือการเดินทางของตัวตลก เพลงค้างคาวกินกล้วยเป็นเพลงเร็วอัตราชั้นเดียว ไม่ทราบนามผู้แต่ง เป็นทำนองเก่าที่ใช้ประกอบการแสดงละคร ทำนองจังหวะกระชับ รุกเร้า ชวนให้เกิดอารมณ์คึกคักสนุกสนาน มี 3 ท่อน ไม่ปรากฏหลักฐานว่าเริ่มนำมาแสดงกันในสมัยใด ปัจจุบันวงดนตรีสากลนิยมนำไปเล่นแต่ก็ยังเป็นทำนองเดิม ทั้งนี้ มีหลายคนที่ตั้งข้อสังเกตว่าทำนองของเพลงนี้น่าจะกำเนิดในสมัยกรุงศรีอยุธยา